News Update: Disney+ สมาชิกทั่วโลกทะลุ 129 ล้านบัญชี ผลประกอบการดีกว่าคาด หุ้นพุ่ง 8% หลังปิดตลาด ธุรกิจออนไลน์โตสดใส สวนสนุกรายได้โตเท่าตัว - FINNOMENA
เมื่อวานนี้ (9 ก.พ.) Disney รายงานผลประกอบไตรมาส 1 ของปีงบประมาณ 2022 ดีกว่าคาดทั้งรายได้และกำไร ดันราคาหุ้นพุ่ง 8% หลังปิดตลาด
10 ก.พ. 2565

เมื่อวานนี้ (9 ก.พ.) Disney รายงานผลประกอบไตรมาส 1 ของปีงบประมาณ 2022 ดีกว่าคาดทั้งรายได้และกำไร ดันราคาหุ้นพุ่ง 8% หลังปิดตลาด
📺 ผลประกอบการ Q1/22 ของ Disney
กำไรต่อหุ้น (EPS): $1.06 สูงกว่าคาดการณ์ที่ $0.63
รายได้: 21,820 ล้านดอลลาร์ สูงกว่าคาดการณ์ที่ 20,910 ล้านดอลลาร์
ยอดสมาชิก Disney+ สะสมทั้งหมด : 129.8 ล้านบัญชี สูงกว่าคาดการณ์ที่ 125.75 ล้านบัญชี
จำนวนสมาชิก Disney+ สูงกว่าที่คาดการณ์ โดยก่อนหน้านี้ผู้บริหารคาดการณ์ว่าสมาชิกจะเติบโตได้ดีกว่าในช่วงครึ่งหลังของปี เพราะบริษัทมีแผนฉายภาพยนตร์หรือซีรีส์ของตัวเอง (Original Content) ในช่วง Q4/22
โดยจำนวนสมาชิก Disney+ เพิ่ม 12 ล้านบัญชีใน Q1/22 และรายได้เฉลี่ยต่อผู้ใช้งาน (ARPU) ในสหรัฐฯ และแคนาดายังเพิ่มขึ้นเป็น $6.68 ต่อเดือนจาก $5.80 ในปีที่แล้ว
Disney ระบุว่า จะเพิ่มการใช้จ่ายสำหรับธุรกิจสตรีมมิ่งใน Q2 โดยค่าใช้จ่ายสำหรับรายการและการผลิตอาจเพิ่มขึ้นประมาณ 800-1,000 ล้านดอลลาร์ และค่าใช้จ่ายสำหรับ Linear TV จะเพิ่มขึ้น 500 ล้านดอลลาร์ ซึ่งเป็นผลส่วนหนึ่งจากการแพร่ระบาด
Christine McCarthy CFO ของบริษัทกล่าวว่า Disney ไม่ได้อยู่ในจุดที่มีค่าใช้จ่ายคงที่สำหรับ Disney+ แต่มั่นใจว่าจะได้เห็นความคืบหน้าของ Disney+ อย่างมีนัยสำคัญภายในปีงบประมาณ 2023
หุ้นของบริษัทคู่แข่งอย่าง Netflix ปรับตัวลงในช่วงที่ผ่านมา หลังรายงานระบุว่าการเติบโตของสมาชิกชะลอตัวลง อย่างไรก็ตาม Bob Chapek ซีอีโอของบริษัทมั่นใจว่า ยอดสมาชิก Disney+ ในปี 2024 จะอยู่ที่ 230-260 ล้านบัญชี
ธุรกิจสวนสนุกของ Disney ฟื้นตัวได้ดี โดยสร้างรายได้สูงถึง 7,200 ล้านดอลลาร์ เพิ่มขึ้น 2 เท่าจาก 3,600 ล้านดอลลาร์ ในไตรมาสเดียวกันของปีก่อนหน้า และทำกำไร 2,500 ล้านดอลลาร์ จากขาดทุน 100 ล้านดอลลาร์ในปีที่แล้ว
รายได้จากการจำหน่ายสินค้าและผลิตภัณฑ์ของ Disney ลดลง 8.5% เหลือ 1,500 ล้านดอลลาร์ หลังร้านค้าปลีกของแบรนด์ดิสนีย์ถูกปิดตัวลงจำนวนมากในช่วงครึ่งหลังของปี 2021
แม้การผลิตรายการโทรทัศน์และภาพยนตร์ของ Disney จะกลับมาดำเนินการต่ออีกครั้ง แต่บริษัทยังต้องเผชิญปัญหาการหยุดชะงักเนื่องจาก Box Office ยังไม่ฟื้นตัวเต็มที่ โดยรายได้จาก Spider-Man: No Way Home ที่ทำร่วมกับ Sony ไม่สามารถชดเชยการขาดทุนจากเรื่องอื่นๆ ที่ออกฉายได้ ทั้งในแง่ของต้นทุนการผลิตและการตลาด
อ้างอิง: https://www.cnbc.com/2022/02/09/disney-dis-fiscal-q1-2022-earnings.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Disney
DisneyPlus
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA